## Uredba o radnim mjestima policijskih službenika kojima se staž osiguranja računa u povećanom trajanju

### NN 39/2001 (3.5.2001.), Uredba o radnim mjestima policijskih službenika kojima se staž osiguranja računa u povećanom trajanju

# Vlada Republike Hrvatske

680

Na temelju članka 129. stavka 1. alineja 6. Zakona o policiji (»Narodne
novine«, broj 129/2000), Vlada Republike Hrvatske je na sjednici održanoj 26.
travnja 2001. godine donijela

## UREDBU

### o radnim mjestima policijskih sluŽbenika kojima se staŽ osiguranja raČuna u poveĆanom trajanju

Članak 1.

Ovom Uredbom utvrđuju se radna mjesta policijskih službenika kojima se
staž osiguranja, radi otežanih uvjeta rada i prirode obavljanja poslova, računa
u povećanom trajanju.

Članak 2.

U policijskoj postaji policijskom službeniku se kao 16 mjeseci staža
osiguranja računa svakih 12 mjeseci stvarno provedenih na radnom mjestu na
kojem se obavljaju poslovi:

– policije u odori, do razine vođe ophodnje, vođe grupe i voditelja
smjene na graničnom prijelazu,

– protueksplozijske i protudiverzijske zaštite,

– suzbijanja kriminaliteta, do razine vođe grupe i voditelja pododsjeka,

– očevida u cestovnom prometu,

– posade plovila.

Članak 3.

U sjedištu policijske uprave policijskom službeniku se kao 16 mjeseci
staža osiguranja računa svakih 12 mjeseci stvarno provedenih na radu na radnim
mjestima na kojima se obavljaju poslovi:

– protueksplozijske zaštite,

– interventnih jedinica i jedinica specijalne policije, osim poslova dežurstva
i potpore,

– suzbijanja kriminaliteta,
do razine vođe grupe i voditelja pododsjeka,

– očevida i kriminalističke
tehnike, do razine vođe grupe i voditelja pododsjeka,

– potraga.

Članak 4.

U sjedištu Ministarstva
unutarnjih poslova policijskom služ­beniku se kao 16 mjeseci staža osiguranja
računa svakih 12 mjeseci stvarno provedenih na radu na radnim mjestima na
kojima se obavljaju poslovi:

– protueksplozijske zaštite,

– neposredne zaštite i
osiguranja objekata, do razine vođe grupe i vođe ophodnje,

– u jedinicama specijalne
policije,

– posebni kriminalistički
poslovi u područnim ustrojstvenim jedinicama.

Članak 5.

U policijskoj postaji
policijskom službeniku se kao 14 mjeseci staža osiguranja računa svakih 12
mjeseci stvarno provedenih na radnom mjestu na kojem se obavljaju poslovi:

– načelnika policijske
postaje,

– pomoćnika načelnika
policijske postaje,

– vođe sektora,

– šefa smjene,

– pomoćnika šefa smjene,

– dežurstva,

– opreme, naoružanja i
evidencija,

– suzbijanja nezakonitih
migracija,

– preventive i sigurnosti u
cestovnom prometu, osim poslova izravnog nadzora i fizičkog upravljanja
prometom,

– kriminalističke obrade u
cestovnom prometu.

Članak 6.

U sjedištu policijske uprave
policijskom službeniku se kao 14 mjeseci staža osiguranja računa svakih 12
mjeseci stvarno provedenih na radnom mjestu na kojem se obavljaju poslovi:

– načelnika policijske
uprave,

– zamjenika načelnika
policijske uprave,

– policijskih službenika u
uredu načelnika policijske uprave,

– načelnika sektora policije
i sektora kriminalističke policije,

– načelnika odjela policije i
kriminalističke policije,

– voditelja odsjeka policije
i kriminalističke policije,

– kriminalističkih
evidencija,

– u operativno
komunikacijskom centru,

– linijskih službenika
policije, osim poslova protueksplozijske zaštite,

– kriminalističke analitike.

Članak 7.

U sjedištu Ministarstva
unutarnjih poslova policijskom služ­beniku se kao 14 mjeseci staža osiguranja
računa svakih 12 mjeseci stvarno provedenih na radnom mjestu na kojem se obavljaju
poslovi:

– ravnatelja policije,

– policijskih službenika u
Ravnateljstvu policije,

– policijskih službenika u
Upravi policije, osim policijskih službenika za protueksplozijsku zaštitu,

– policijskih službenika u
Upravi kriminalističke policije, osim posebnih kriminalističkih poslova u područnim
ustrojstvenim jedinicama,

– u operativno
komunikacijskom centru,

– u Zapovjedništvu specijalne
policije,

– kriminalističko tehnički
poslovi i poslovi vještačenja,

– policijske izobrazbe,

– operativne tehnike i ostali
poslovi u izravnoj vezi s obav­ljanjem policijskih poslova utvrđenih
Pravilnikom u unutarnjem redu Ministarstva unutarnjih poslova.

Članak 8.

Danom stupanja na snagu ove
Uredbe prestaje važiti Odluka o poslovima na kojima rade ovlaštene službene
osobe Ministarstva unutarnjih poslova, klase: 140-01/00-01/01, urbroja:
5030109-00-1, od 13. siječnja 2000. godine.

Članak 9.

Ova Uredba stupa na snagu
danom objave u »Narodnim novinama«.

Klasa: 117-05/01-01/01
Urbroj: 5030109-01-1
Zagreb, 26. travnja 2001.

Predsjednik
**Ivica Račan**, v. r.

if !supportEmptyParas endif

Uredba, NN 39/2001-680